钦定古今图书集成/明伦汇编/闺媛典/第025卷 > 朱允光妻李氏
## 钦定古今图书集成/明伦汇编/闺媛典/第025卷 > 朱允光妻李氏

按《处州府志》：“李氏，朱允光妻。孝慈端静，贞顺和平。少
失母，事继母克谐以孝，处长幼间，罔不辑睦。及字朱
姑性颇严，氏事之唯谨。岁时蒸尝，极致孝享，琴瑟甚
调，劳勚无怼。生男五、女四，拮据婚嫁，诸媳一凛闺教，
脱簪珥，佐馆谷，膝下诸孙彬彬成誉。氏盖少时磨炼
困心，衡虑所出，故为妇孝，为母慈，敬顺无违，克家食”
报有以也。